MEDICINSKA ŠKOLA BJELOVAR

B j e l o v a r

Poljana dr. Franje Tuđmana 8

OIB: 00916951686

OBRAZLOŽENJE FINANCIJSKOG PLANA ZA 2020. GODINU

Plan prihoda i rashoda, primitaka i izdataka za 2020.godinu, predlažemo u iznosu 15.688.560,00 kn.

Plan koji predlažemo je uravnotežen i sastoji se od tri dijela, prema izvorima financiranja. Izvori prihoda su: državni proračun, županijski proračun i vlastiti izvori financiranja. Prema navedenim izvorima, plan je slijedeći:

 Državni proračun za tekuće poslovanje– 6.298.000,00 kn ili 40,14%

 Državni proračun za projekt RCK – 1.074.500,00 kn ili 6,85%

 Sredstva EU za projekt RCK – 6.088.833,00 kn ili 38,81%

 Županijski proračun – 1.930.227,00 kn ili 12,3%

 Vlastiti izvori – 287.000,00 kn ili 1,83%

 Višak prihoda iz 2019. za obljetnicu škole – 10.000,00 kn ili 0,07%

Plan prihoda i rashoda iz državnog proračuna za redovno poslovanje je financijski najznačajniji i odnosi se na financiranje plaća zaposlenika, u redovnom radu i prekovremenom radu, ostale rashode za zaposlenike, a to su: jubilarne nagrade, darovi za djecu i božićnica, regres za godišnji odmor, pomoći u smrtnom slučaju i slučaju bolovanja dužeg od 90 dana, pomoć kod rođenja djeteta i otpremnine kod odlaska u mirovinu. Iz istog se izvora financiraju doprinosi na plaće zaposlenika, naknade za rad vanjskih suradnika i naknada za invalide zbog nezapošljavanja propisane kvote zapošljavanja invalida u odnosu na ukupan broj zaposlenih. Sve navedeno se isplaćuje iz državnog proračuna i to putem Centralnog obračuna plaća (COP). Financiranje se vrši na način da izvršimo obračun plaća i naknada u COP-u i na određeni dan sredstvima državne riznice vršimo isplatu. Za 2020.godinu planiramo navedene izdatke u slijedećim iznosima:

- plaće = 5.027.000,00 kn; ostali rashodi za zaposlene = 220.000,00kn; doprinosi na plaće = 830.000,00 kn; naknade za rad vanjskih suradnika = 146.000,00 kn i naknada za invalide = 35.000,00 kn.

Obračun plaća i svih drugih naknada se vrši prema pravima iz Zakona o radu i Kolektivnog ugovora za srednje škole.

Plan prihoda i rashoda za isplatu plaća i naknada je u odnosu na 2019.godinu veći za 6,6% zbog najavljenog povećanja osnovice i koeficijenata za slijedeću godinu, a i svaki zaposlenik dobije na minuli rad 0,5% plaće. U slučaju odstupanja od planiranih iznosa, izvršiti ćemo rebalans plana prihoda i rashoda.

Osim do sada navedenih sredstava, iz državnog proračuna primamo na žiro račun škole sredstva za:

* Troškove službenih putovanja kada su putovanja inicirana od strane Ministarstva, kao što je ispravci radova državne mature, vođenje učenika na državna natjecanja i slično
* Troškove odlaska učenika na državna natjecanja
* Voditelje županijskih stručnih vijeća za troškove održavanja županijskih stručnih vijeća i slične rashode
* Nabavu opreme za školu u sklopu kurikularne reforme ( opremanje učionica i kabineta)

Sredstva primljena iz Državnog proračuna se evidentiraju u grupi vlastitih prihoda i rashoda, ali je navedeno da je izvor prihoda – državni proračun. Takav način evidentiranja prihoda je propisan zakonom jer nam državni proračun nije nadležan proračun pa se kod njih evidentira kao pomoći drugim proračunima, a kod nas kao vlastiti prihod i rashod koji ulazi u konsolidaciju nadležnog proračuna.

Planom je predviđeno 40.000,00 kn prihoda i rashoda .

Iz Državnog proračuna se planira 15% sredstava za projekt izgradnje regionalnog centra kompetencija (RCK) što prema odobrenom projektu iznosi 1.074.500,00 kn. U istom iznosu se planiraju i rashodi i to za isplatu plaća zaposlenima na projektu u iznosu 49.500,00 kn i za izgradnju 1.025.000,00 kn.

Sredstva EU za projekt RCK planiraju se u iznosu 6.088.833,00 kn, što čini 85% odobrenog projekta, a rashodi se planiraju u istom iznosu i to 280.500,00 kn za isplatu plaća i naknada zaposlenih na projektu, a 5.808.333,00 kn za izgradnju RCK.

Županija kao osnivač škole, podmiruje sve rashode za tekuće poslovanje škole. Međutim, unutar plana prihoda i rashoda iz županijskog proračuna imamo podjelu prihoda i rashoda. Tako se redovno poslovanje škole financira iz decentraliziranih funkcija i za 2020.godinu nam je dodijeljeno 720.158,00 kn iz kojih financiramo redovno poslovanje, odnosno tekuće rashode i izdatke škole. Planom za 2020.godinu, planiramo 690.158,00 kn za tekuće rashode, a 30.000,00 kn za kupnju dugotrajne imovine.

Iz navedenog iznosa od 690.158,00 kn se planira za slijedeće rashode:

* Naknade troškova zaposlenima – 172.500,00 kn

Ovdje su planirana službena putovanja, prijevoz na posao i sa posla i stručna usavršavanja zaposlenih. Najznačajnija stavka ove grupe rashoda je prijevoz na posao koji čini nešto više od polovice planiranog iznosa

* Rashodi za materijal i energiju – 290.000,00 kn

Rashodi materijala su: uredski materijal, stručna literatura, materijal za čišćenje, higijenski materijal, materijal za nastavu, materijal za vježbe, materijal za tekuće i investicijsko održavanje zgrade i opreme škole.

Rashodi za energiju su rashodi za električnu energiju, plin i gorivo za kosilicu.

U ovoj grupi rashoda su i rashodi za kupnju sitnog inventara i zaštitne odjeće i obuće.

Najznačajnije stavka ove grupe rashoda su materijal za vježbe, materijal za tekuće i investicijsko održavanje i rashodi za energiju. Potrebno je napomenuti rashod materijala za održavanje jer se ovdje evidentiraju toneri za pisače koji na godišnjoj razini iznose dosta značajan rashod.

* Rashodi za usluge – 188.658,00 kn

Rashodi za usluge obuhvaćaju: usluge telefona, pošte i prijevoza, usluge tekućeg i investicijskog održavanja zgrade i opreme škole, usluge promidžbe i informiranja, komunalne usluge, usluge najamnine i zakupnine, zdravstvene usluge, intelektualne usluge, računalne usluge te ostale usluge koje obuhvaćaju grafičke usluge, usluge čuvanja i čišćenja i drugo.

U grupi rashoda za usluge, najznačajnija je stavka usluga za tekuće i investicijsko održavanje jer je potrebno održavati zgradu i opremu škole na zadovoljavajućoj razini i taj rashod čini oko 60% ukupne grupe rashoda. Slijedi ga rashod za intelektualne usluge, gdje evidentiramo autorske ugovore, ugovore o djelu ( bez vanjskih suradnika u nastavi ), usluge odvjetnika i ostale intelektualne usluge. U ostale intelektualne usluge spadaju usluge ispitivanja ispravnosti instalacija i opreme, usluge izrade web stranice, usluge implementacije zakonskih propisa kao što je zaštita osobnih podataka i slično. Komunalne usluge su također značajan rashod. Zdravstvene usluge se odnose na usluge sistematskih pregleda zaposlenika čije pravo je propisano kolektivnim ugovorom.

* Naknade troškova osobama izvan radnog odnosa se odnosi na isplate putnih naloga osobama koje su angažirane za određena predavanja i slično i planiraju se u iznosu 1.000,00 kn
* Ostali nespomenuti rashodi poslovanja – 32.000,00 kn

Ovim rashodom su obuhvaćeni: upravne, sudske i javnobilježničke pristojbe, reprezentacija, članarine i ostali rashodi kao što su rashodi natjecanja i slični rashodi. Pristojbe su propisane zakonom, članarine ovise o udruženjima u kojima su škola ili zaposlenici i reprezentacija koja se utroši kod organizacije natjecanja, sastanaka ili susreta škola.

* Ostali financijski rashodi – 6.000,00 kn

Ovdje se evidentira rashod usluga banaka i platnog prometa te kamate na zakašnjela plaćanja.

Predloženi plan za kupnju dugotrajne imovine iz decentraliziranih sredstava u iznosu 22.000,00 kn se odnosi na kupnju neophodne dugotrajne imovine kako bi se proces poslovanja mogao nesmetano odvijati. Zbog dugog korištenja opreme, svake godine dođe do kvara određenog osnovnog sredstva koje je potrebno zamijeniti. Knjiga za knjižnicu se planira kupiti u iznosu 8.000,00 kn.

Osim navedenih 720.158,00 kn iz decentraliziranih sredstava, planiramo 20.000,00 kn za provedbu Sheme školskog voća koja je financirana sredstvima EU, ali se provodi preko Županije.

U planu za 2020. godinu planiraju se i stavke za natjecanja u iznosu 11.000,00 kn. Ostale rashode kao što je usavršavanje zaposlenika ili promicanja zvanja i zanimanja, nismo planirali jer nismo dobili odobrenje osnivača za takvo planiranje. U ožujku ili travnju, Županija utvrđuje iznose proračuna za takve namjene i tada nam dodjeljuje iznose po pojedinačnim zahtjevima, a mi ćemo ih rebalansom unijeti u naše planove.

Osim navedenog, iz Županijskog proračuna se planira 1.179.069,00 kn prihoda i rashoda za izgradnju RCK.

Vlastiti i ostali prihodi i rashodi škole se planiraju u iznosu 287.000,00 kn. Sastoje se od vlastitih izvora koji se odnose na vlastite prih. škole u iznosu 187.000,00 kn i uplate učenika u iznosu100.000,00 kn.

Prihodi i rashodi iz vlastitih izvora su:

* Prihodi od Hrvatskog zavoda za zapošljavanje u iznosu 13.000,00 kn za plaćanje doprinosa osobama na stručnom osposobljavanju bez zasnivanja rasnog odnosa. Hrvatski zavod za zapošljavanje, koji upućuje osobe, uplaćuje na račun škole 12 mjesečnih iznosa doprinosa za mirovinsko osiguranje na minimalnu osnovicu koje škola kroz 12 mjesečnih obračuna uplati za tu namjenu. Ovdje treba napomenuti da se s novom kalendarskom godinom taj iznos poveća, ali ide na teret škole kao i plaćanje mentora i trošak polaganja stručnog ispita.
* Prihod od kamata u iznosu 1.000,00 kn, realizira se u nešto manjem iznosu jer škola raspolaže malim iznosima novčanih sredstava, obzirom da posluje u sklopu državne i županijske riznice, što znači da sredstva niti ne stižu na račun škole nego se direktno uplaćuju za namjenu za koju su obračunata. Tim prihodima se kupe knjige za knjižnicu.
* Prihodi od pruženih usluga se planiraju u iznosu 160.000,00 kn i odnose se na prihode od zakupa, prihode od naplate povećanih troškova školovanja, prihode od prodaje dnevnika prakse i prihode od naplaćenih šteta. Iz navedenih prihoda se kupuje materijal za vježbe, plaćaju grafičke usluge tiskanja dnevnika prakse, isplaćuju plaće mentorima osoba koje su na stručnom osposobljavanju, plaće za rad izvan redovnog nastavnog procesa, naknade šteta se troše na saniranje nastalih šteta, a prihodi od zakupa ulažu u kupnju nove opreme za školu.
* Prihodi od uplata učenika se planiraju u iznosu 100.000,00 kn i troše za namjenu za koju su uplaćena, a to su: posjeta kazalištu, stručne ekskurzije i druge namjene.
* Iz donacija planiramo 13.000,00 kn koje su uvijek namjenske i to u novčanom iznosu ili u opremi škole te se troše namjenski.

Višak prihoda iz 2019. godine, donesen u 2020. godinu u iznosu 10.000,00 kn se odnosi na sredstva primljena iz državnog proračuna za manifestacije u sklopu 60. obljetnice škole. Sredstva će se utrošiti namjenski.

Plan prihoda i rashoda je iskazan u Tablici PLAN PRIHODA I RASHODA 2020. GODINE I PROJEKCIJE 2021. I 2022. GODINE. U tablici je plan prihoda i rashoda za 2020. godinu, ali i projekcije za 2021. i 2022. godinu razrađeni po kontima prihoda i rashoda na šestoj razini te je detaljno prikazano kako se planiraju prihodi i rashodi za navedeno razdoblje. U slučaju odstupanja, ili promjene odobrenih sredstava od strane izvora prihoda, učiniti će se rebalans plana prihoda i rashoda.

Plan i projekcije prihoda i rashoda za navedeno razdoblje su u ravnoteži.